***Havnereglement***

for

Reipå Båtforening

(vedtatt på årsmøte 11. februar 1996)

Siste revisjon: årsmøte 7. mai, 2020

Medlemskap i Reipå Båtforening er en forutsetning for tildeling av fast båtplass i foreningens havne.

Vedtatt på årsmøtet 2020:

Medlemskontingent kr. 380,- pr. år

Båtplassavgift kr. 4000,- pr. år

For medlemmer som eier båter over 4 m

er medlemskontingent til KNMF obligatorisk kr. 150,- pr. år (endret 2019)

Båtplassavgiften reguleres årlig i samsvar med konsumprisindeks. \*

Leiebetingelser:

Fast båtplass – kr. 175,00 pr cm

**Revidert: 29.05.2020**

**Bilag til vedtekter for Reipå Båtforening Bilag 1**

Generelle regler for Reipå Båtforenings havneområde i Reipå fritidshavn

\* Alle båtplasseiere i foreningens havneområde er forpliktet til å overholde foreningens vedtekter, og lojalt etterkomme anvisninger fra havneleder når det gjelder orden og vedlikehold i havneområdet.

\* Bryggene skal være ryddige. Joller, sjekter eller andre gjenstander må ikke plasseres på brygge eller kai pir. Buffere eller fendere kan kun festes til bryggevangene i samråd med havneleder.

\* Styret i båtforeningen ved havnesjef eller formann skal forhåndsorienteres om forandringer som plasseierne ønsker å gjennomføre i forbindelse med sine båtplasser i havna, som f.eks.:

- Overdragelse av båtplassen

- Bytte av båtplass med annen båtplasseier

- Utlån eller fremleie av båtplassen

\* Hver båtplasseier som ønsker å bruke strøm, kan få tildelt et eget strømuttak med måler. Strømforbruket må betales etter gjeldende satser.

\* Plasseiere som observerer uvedkommende fartøyer i ledig båtplass, skal snarest si fra om dette til havnesjefen.

\* Plasseiere som etter 2 anmodninger, ved annonsering eller ved direkte henvendelse, ikke møter til planlagt vedlikeholdsarbeid/dugnadsarbeid, kan avkreves ytelse i form av kontant betaling etter satser vedtatt av årsmøte eller styremøte. Årsmøtet fastsatte den ytelsen til kr. 300.

\* Plasseierne er selv ansvarlig for vedlikeholdsarbeid på egne utriggere, inklusive innfesting/hengsling til brygge og snømåking. Utriggerne skal rengjøre flytelement. Utriggere og festebøyler etc. av ikke rustfritt stål skal jevnlig påsmøres rusthindrende middel. Alle skrueforbindelser skal kontrolleres og sikres og deformasjoner rettes opp.

\* Alle fortøyningstamper fra båt til brygge skal være stramme og forsynt med fjæring/ demping.

\* Eksosutslipp mot skroget på nærliggende båt, f.eks. ved oppstart av kald motor, må unngås.

\* Plasseiere som forlater sin båtplass ubenyttet over et lengre tidsrom (spesielt om vinteren), skal binde utriggerne sammen.

\* Det er ikke tillatt å dumpe fiskeavfall eller renske fiskegarn innenfor båtforeningens havneområde.

\* **Vedtektene, ordensreglene og vedlikeholds reglene** samt styremedlemmenes navn og telefonnummer skal være slått opp på foreningens oppslagtavle i havnen.

**Vedlikeholds regler. (Instruks for havnesjef) Bilag 2.**

Havnesjefen skal:

\* Sette opp tidsplan for løpende vedlikehold av brygger og fellesanlegg ut fra vedtak i årsmøte eller styremøter, og tilkalle nødvendig assistanse (dugnad) for iverksettelse og gjennomføring av vedtakene.

\* Påse at tilstanden i båtforeningens havneområde til enhver tid er i samsvar med foreningens ordens- og vedlikeholds regler.

\* Påse at alt treverk på alle brygger, kai pirer og landganger ved behov impregneres.

\* Jevnlig kontrollere innbyrdes hengsling mellom bryggene og sørge for reparasjon/utskifting ved behov.

\* Påse at inn sjaklinger av kjetting til lodd, bøyler i lodd, bolter, kauser, sjakler, kjettinger og fortøyningstau kontrolleres av dykker hvert år og utskiftes/repareres ved behov.

\* Påse at landgangene på alle brygger kontrolleres jevnlig, og eventuell slakk i opplagring utbedres med nytt lager.

\* Påse at båter som ligger ved bryggene skjermes mot sprut under sveising og sliping.

\* Iverksette nødvendige tiltak ved havari på brygger eller fellesanlegg for hurtigst mulig å utbedre skader.

\* Varsle og gi pålegg, til den enkelte båtplasseier hvis det forekommer brudd på gjeldende regler som gjelder orden ved egen båtplass samt ved manglende eller dårlig vedlikehold av utriggere.

\* I samråd med formann, påse at det finnes et forsvarlig lager av reservedeler for brygger, utriggere og fellesanlegg, og likeledes et rimelig lager av nødvendig verktøy for normalt vedlikehold.

\* Føre kontroll med at alle plasseiere selv, eller med stedfortreder, bidrar effektivt og med noenlunde samme timetall på vedlikehold av brygger og fellesanlegg. Det skal føres liste med navn på deltakere i dugnads/vedlikeholdsarbeidet med angivelse av antall time. Rapport gis til kassereren med angivelse av hvem som regning skal sendes til for manglende dugnadsinnsats.

\* Vise bort uvedkommende båter og personer fra medlemsbryggene, eventuelt anvise plass ved gjestebryggen mot fastsatt døgnavgift.

**Bilag til vedtekter for Reipå Båtforening Bilag 3**

Regler som gjelder omsetning og fremleie av båtplasser i Reipå fritidshavn:

1. Medlemmer av båtforeningen som ønsker å overdra sin båtplass skal meddele dette skriftlig til foreningens styre som foretar nødvendig annonsering og formidler overdragelsen av plassen. Oppgjør med avhender foretas i henhold til gjeldende regler i standardavtalen (jfr. bilag) etter at foreningen har lykkes med å skaffe ny mottaker og oppgjør fra denne er mottatt.

Ved overdragelse av båtplass til medlemmer av nærmeste familie - dvs. ektefelle/samboer, sønn eller datter og søsken er overdragelsesbetingelsene båtforeningen uvedkommende. Det skal imidlertid gis skriftlig beskjed til båtforeningen med angivelse av tidspunkt for overdragelsen, og det skal utstedes vanlig avtale med den nye eier hvor "avtalt overdragelsessum" settes lik den tidligere stipulerte.

2. Ved utleie av nye båtplasser, eller ved overdragelse av gamle båtplasser, skal det alltid opprettes skriftlig avtale undertegnet av mottaker på fastsatt formular, (jfr. bilag.) Formannen og ett av styrets medlemmer skal på foreningens vegne undertegne avtalen.

3. Fremleie av båtplass skal bare skje til medlemmerav båtforeningen. All framleie skal meldes til havnesjef**.** Plasseieren er på vanlig måte ansvarlig for innbetaling av plassleien samt egen medlemskontingent.

4. Da styremedlemmene i uforholdsmessig stor grad blir belastet med arbeidet og utgifter som ofte ikke kreves kompensert, skal de i funksjonsperioden ha fri medlemskontingent og båtplassavgift. Havnesjefen får i tillegg utgiftsdekning og en årlig godtgjøring på kr 10 000,-. Denne fastsatte årsmøtet 2017.

**Bilag til vedtekter for Reipå Båtforening Bilag 4**

Avtale (eksempel)

**Reipå Båtforening** som utleier og ........ **(Fornavn Etternavn**.......... som leier, har inngått følgende avtale:

Leier har disposisjonsrett for båtplass nr. **Plass nr.** ved Brygge **Xxx/Xxx**

Plassen er .... **Bredde** ......cm. bred regnet langs bryggekant fra senter til senter av utriggerne på hver side av båtplassen.

Avtalt overdragelsessum: kr........... **Beløp** ...........

Disponering av båtplassen medfører plikt til medlemskap i Reipå Båtforening, samt rett-tidig innbetaling av medlemskontingent og årlig plassavgift til foreningen.

Medlemskontingent utgjør f.t. \**Til enhver tid gjeldende satser bestemt av årsmøtevedtak*

# Plassavgift: \*Til enhver tid gjeldende satser bestemt av årsmøtevedtak

# KNMF (kollektivt medlemskap) \*Til enhver tid gjeldende satser bestemt av årsmøtevedtak

# \*Se side forsiden

Medlemskapet medfører plikt til å rette seg etter de vedtekter som til enhver tid gjelder for disponering av båtplass i foreningens. Det medfører også plikt til deltakelse i dugnadsarbeidet i havna i den utstrekning styret finner det nødvendig. Manglende vedlikehold av egen båtplass eller fravær fra tillyst dugnadsarbeidet uten å stille med stedfortreder, kan kreves kompensert med den til enhver tid vedtatte timesats for slik unnlatelse. For tiden kr. 300.

Ved eventuelt ønske om avvikling av leieforholdet har Reipå Båtforening fortrinnsrett til leie av båtplassen til ovennevnte overdragelsessum, - uten påslag av noen art med unntak av dokumenterbare utgifter som kjøper har hatt til forbedring av båtplassen. Foreningens plikt til gjenleie gjøres bare gjeldende i den utstrekning det kan skaffes ny habil leier.

Avtalen er utferdiget i to eksemplarer, hvorav partene beholder ett hver.

fredag 29. mai 2020

Kjøper: Selger:

for Reipå Båtforening

................................................... ......................................... ....................................

Underskrift Underskrift (formann) Underskrift (kasserer)

Avtalen er utstedt i henhold til styrebeslutning av 04.07.95,

godkjent av årsmøtet 11.02.96.

Endringer i takstene ble foretatt på årsmøtet 2014.

Hensikten er at alle plasseiere skal ha en skriftlig avtale som

klart tilkjennegir størrelsen på båtplassen, samt grunnlaget

for et gjenkjøp. Foreningens kasserer oppbevarer kopi av avtalen.

**Bilag til vedtekter for Reipå Båtforening Bilag 5**

Regler for avgiftsfastsettelse **gjeldende fra 1. januar 2017:**

(revidert i h.t. årsmøtebeslutning 03. februar 2002 og 4. mars 2010, årsmøtet 6. mars 2012, årsmøtet 17. mars 2014 og årsmøte 23. mars 2017))

Medlemskap i Reipå Båtforening er en forutsetning for tildeling av fast båtplass i foreningens havne.

Båtplassavgift plassbredde over 250 cm  *\* til enhver tid gjeldende satser bestemt av årsmøtevedtak.*

Båtplassavgift under 250cm \* *til enhver tid gjeldende satser bestemt av årsmøtevedtak.*

For medlemmer som eier båter over 4 m

Båtplassavgiften reguleres årlig i samsvar med konsumprisindeks.

Leiebetingelser:

# Fast båtplass – \* til enhver tid gjeldende satser bestemt av årsmøtevedtak

# \*Se side forsiden

Plassbredden beregnes fra senter til senter av utriggere på hver side av båten.

Det skal alltid foreligge **skriftlig** **avtale** mellom båtforeningen og leieren ved omsetning av båtplasser - (jfr. bilag 4 til vedtektene).

Båtplasseieren betraktes som andelshaver i båtforeningens anlegg og eiendeler, med en andelsstørrelse lik gjenkjøpsverdien av båtplassen. Bare årsmøte/medlemsmøte kan vedta forandringer i gjenkjøpsverdien, og da med samme prosentsats for alle båtplasser. Styret kan foreta justering av salgsverdiene,

Utlån/fremleie av egen båtplass skal kun skje i samråd med foreningens styre. Ved utlån/fremleie til annet medlem av foreningen er leieavtalen styret uvedkommende.

Fremleie til ikke-medlemmer av foreningen skal forhåndsavtales med styret. Utleierens inntekter av leieforholdet er foreningen uvedkommende.

\*Vedtatt på årsmøtet den 4. mars 2010 og årsmøtet 17. mars 2014.

**Bilag til vedtekter for Reipå Båtforening Bilag 6**

Vedtekter og regler for Reipå Båtforenings Slippanlegg i Reipå havn.

\* Årsmøtet velger to tillitsvalgte for drift og ettersyn av slippen.

\* Slipptillitsvalgte benytter slippen fritt til egen båt, når slippen er ledig.

\* Slipptillitsvalgte sørger for utleie, drift og vedlikehold av slippen, organiserer kjøring og kaller inn til dugnader på slippen.

Det skal føres dagbok/logg over virksomheten på slippen.

\* Slippen er til leie for foreningens egne medlemmer. Ved ledig kapasitet kan slippen leies ut til utenforstående.

\* Takster for slip leie fastsettes av årsmøtet, og innbetales etter regning fra kasserer eller slipptillitsvalgte.

Ved ugunstige forhold i slippen, avtales/omforenes leieforhold og leiepris med slipptillitsvalgte.

\* Slip sett gjøres for båteiers eget ansvar, og båteier må selv ta hånd om nødvendige forsikringer av egen båt for slippsettet.

Båtvogn med utstyr, samt vinsj og wire, skal kontrolleres for skade og slitasje før slip sett foretas. Ved mistanke om feil eller mangler, skal ikke slip sett utføres og slipptillitsvalgte skal varsles.

Båtslippen må ikke under noen omstendigheter benyttes dersom det er tvil om teknisk sikkerhet, eller andre forhold som kan påvirke sikkerheten.

\* Båteier plikter under slippsettet, å holde orden på slippen. Alt avfall er båteiers ansvar og skal bringes ut fra havna før båten sjøsettes.

\* Leiepriser pr. 08.03.12.

Foreningens medlemmer kr. 20,- pr fot.

Ikke medlemmer kr. 60,- pr fot.

Etter 3. døgn, betales det 15% tillegg av slippsettet pr. følgende døgn.

Slip leie for opp og ned på samme sjø/flo settes til kr.200,- for medlemmer. Ikke medlemmer betaler slip leie pr. fot.

Foreningens høytrykksspyler inngår i slippsettet. Leietaker er ansvarlig for enhver skade eller hendelse som måtte oppstå.